Συντεταγμένες: 49°5′N 1°0′E﻿ / ﻿49.083°N 1.000°E﻿ / 49.083; 1.000

Η **Ερ** (γαλλικά: *Eure*) είναι νομός στη διοικητική περιοχής της Νορμανδίας, στα βόρεια της Γαλλίας. Η INSEE και το ταχυδρομείο του αποδίδουν τον κωδικό 27. Πρωτεύουσα του νομού είναι το Εβρέ. Ο νομός πήρε το όνομά του από τον ποταμό Ερ, ο οποίος τον διασχίζει πριν συμβάλλει στον Σηκουάνα.

Πριν το 2016 ο νομός Ερ ανήκε στην περιοχή Άνω Νορμανδία η οποία συνενώθηκε με την Κάτω Νορμανδία και πλέον αποτελούν τη νέα διοικητική περιοχή Νορμανδία. 

Οι κάτοικοι ονομάζονται Ερουά (ζ).

Γεωγραφική θέση
---------------

Ο ποταμός Ερ στην κοινότητα Γκαρέν-συρ-Ερ
Θέση του νομού Ερ στη Νορμανδία
Ο νομός Ερ ανήκει στην περιοχή της Νορμανδίας, της οποίας αποτελεί το νότιο μέρος. Έχει έκταση 6.040 τετραγωνικά χιλιόμετρα.

Συνορεύει με τους νομούς:

* στα βόρεια με το νομό Σεν-Μαριτίμ,
* στα ανατολικά με τους νομούς Ουάζ, Βαλ-ντ'Ουάζ και Ιβλίν,
* στα νότια με το νομό Ερ-ε-Λουάρ
* και στα δυτικά με τους νομούς Καλβαντός και Ορν καθώς και
* σε ένα όρμο με τη Μάγχη.

Πρωτεύουσα του νομού είναι το Εβρέ (51.560 κατ.), που βρίσκεται σε απόσταση περίπου 90 χιλιομέτρων κατ'ευθεία γραμμή (οδικώς 96 χλμ) βορειοδυτικά του Παρισιού.

Ο πληθυσμός του νομού ανέρχεται σε 602.825 κατοίκους (2016).
Βρίσκεται στα βορειοδυτικά του λεκανοπεδίου του Παρισιού. Με μέσο υψόμετρο 150 μέτρων, ο νομός αποτελείται από έξι οροπέδια που περιβάλλονται από περισσότερο ή λιγότερο βαθιές κοιλάδες. Στα νοτιοδυτικά, οι πρόποδες της περιοχής του Περς φθάνουν σε ύψος 220 μέτρων. Τα έξι οροπέδια είναι το Βεξάν, το οροπέδιο της Μαντρί μεταξύ του Σηκουάνα και του Ερ, η πεδιάδα του Σαιντ-Αντρέ μεταξύ Ερ, Αβρ και Ιτόν, το οροπέδιο Νεμπούρ, η περιοχή του Ους και το Λιεβάν.

Το έδαφος του νομού καταλαμβάνεται κατά 23% από δάση, όπως τα δάση Λιόν, Μπωμόν, Εβρέ, Ιβρύ, Κονς και Μπρετέιγ (τα τελευταία δύο ιδιωτικά). Είναι η περιοχή με τα περισσότερα δάση στη Νορμανδία. 

Οι κυριότεροι ποταμοί που διαρρέουν το νομό είναι ο Σηκουάνας, ο Ερ, Αβρ, Ιτόν, Ριλ και Επτ.

Ιστορία
-------

*Δείτε επίσης: Νορμανδία (διοικητική περιοχή), Δουκάτο της Νορμανδίας, Απόβαση στη Νορμανδία και Μάχη της Νορμανδίας*

**1790 - Δημιουργία του νομού**

Ο νομός Ερ είναι ένας από τους αρχικά 83 νομούς (σήμερα 101), που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, σύμφωνα με το νόμο της 22ας Δεκεμβρίου 1789. Δημιουργήθηκε από τμήμα της παλιάς επαρχίας της Νορμανδίας. Το αρχικό του όνομα ήταν Εβρέ. 

**1815 - Κατοχή**

Μετά τη νίκη των στρατευμάτων συνασπισμού στο Βατερλώ, ο νομός καταλήφθηκε από βρετανικές δυνάμεις από τον Ιούνιο του 1815 μέχρι τον Νοέμβριο του 1818.

**1851 - Ένας δημοκρατικός νομός**

Κατά το πραξικόπημα του 1851 του Λουδοβίκου Ναπολέοντα Βοναπάρτη, ο νομός Ερ κινητοποιήθηκε έντονα και ήταν ένας από τους νομούς, όπως και ο όμορος Σεν-Μαριτίμ, που κρίθηκαν σε κατάσταση έκτακτης ανάγκης (κυριολεκτικά, στα γαλλικά, σε κατάσταση πολιορκίας), μετά από φόβους για σημαντική αντίσταση στη νέα κυβέρνηση. Συνελήφθησαν γύρω στους εκατό αντιφρονούντες.

**Β' Παγκόσμιος πόλεμος**

Μετά τις καταστροφές του Β' Παγκοσμίου Πολέμου και τις μάχες που διεξήχθησαν στην περιοχή, ιδιαίτερα από τις 20 έως 29 Αυγούστου 1944 οπότε και απελευθερώθηκε από τα συμμαχικά στρατεύματα, έξι πόλεις τιμήθηκαν με τον σταυρό του πολέμου: Λεζ Αντλί, Εβρέ, Ζιζόρ, Λουβιέ, Ποντ-Ωντμέρ και Βερνόν.

**1956 και 2016 - Εδαφικές μεταρρυθμίσεις**

Το 1956, οι νομοί Ερ και Σεν-Μαριτίμ αποτέλεσαν τη διοικητική περιοχή **Άνω Νορμανδία**.

50 χρόνια μετά τη διαίρεση των δύο Νορμανδιών, Κάτω Νορμανδία (με τους νομούς Μανς, Καλβαντός και Ορν) και Άνω Νορμανδία, οι πέντε νομοί ομαδοποιήθηκαν την 1η Ιανουαρίου 2016 και σχημάτισαν τη νέα διοικητική περιοχή της **Νορμανδίας**.

Διοικητική διαίρεση
-------------------

Τα διαμερίσματα του νομού Ερ
Ο νομός Ερ αποτελείται από 3 διοικητικά διαμερίσματα, 23 καντόνια και 585 κοινότητες.

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Λεζ Αντελύς | 9 | 185 | 235.732 | 1.854,38 | 127 | 271 |
| Μπερναί | 9 | 297 | 227.054 | 3.229,10 | 70 | 272 |
| Εβρέ | 7 | 103 | 140.039 | 958,32 | 146 | 273 |
| Σύνολο νομού | 23 | 585 | 602.825 | 6.041,80 | 100 | 27 |

Πόλεις
------

Οικία γοτθικο-αναγεννησιακού ρυθμού και έπαυλη κλασσικού ρυθμού στο Βερνέιγ-συρ-Αβρ
Κανάλι στην Ποντ-Ωντμέρ
Οι μεγαλύτερες πόλεις του νομού Ερ είναι:

| Πόλη | Πληθυσμός
(2016) | Διαμέρισμα |
| --- | --- | --- |
| Εβρέ | 48.899 | Εβρέ |
| Βερνόν | 23.705 | Εβρέ |
| Λουβιέ | 18.538 | Λεζ Αντελύς |
| Βαλ-ντε-Ρέιγ | 13.282 | Λεζ Αντελύς |
| Ζιζόρ | 11.918 | Λεζ Αντελύς |
| Ποντ-Ωντμέρ | 10.436 | Μπερναί |
| Μπερναί | 10.392 | Μπερναί |
| Βερνέιγ-συρ-Αβρ | 8.164 | Εβρέ |
| Λεζ Αντελύς | 8.098 | Λεζ Αντελύς |
| Γκαγιόν | 6.977 | Λεζ Αντελύς |

Οικονομία
---------

Ο νομός Ερ είναι ένας από τους σημαντικότερους γεωργοκτηνοτροφικούς νομούς της Γαλλίας. Παράγονται δημητριακά, φρούτα, πατζάρια και πατάτες και εκτρέφονται βοοειδή και άλογα.

Οι βιομηχανικές μονάδες του παράγουν κλωστοϋφαντουργικά προϊόντα, δομικά υλικά, δέρματα, χημικά προϊόντα, συσκευασμένα τρόφιμα και αλεύρι.

Αξιοθέατα
---------

Ο πύργος Μπουισόν ντε Μαι
Εντυπωσιακό ιστορικό μνημείο του νομού είναι τα ερείπια του κάστρου Γκαγιάρ, του 12ου αιώνα, που το έχτισε ο Ριχάρδος Α' ο Λεοντόκαρδος και δεσπόζει στον Σηκουάνα στην πόλη Λεζ Αντλί.

Το Αβαείο του Μπεκ κοντά στο Λεζ Αντλί ένα μοναστήρι Βενεδικτίνων, κτίριο του 18ου αιώνα.

Ο πύργος του Μπωμενίλ, του 17ου αιώνα, περιβάλλεται από τάφρο, καθώς είναι χτισμένος στη θέση μεσαιωνικού κάστρου.

Ένα από τα κύρια τουριστικά αξιοθέατα είναι το Ζιβερνί, όπου υπάρχει το σπίτι και ο κήπος του Κλωντ Μονέ και άλλα σημεία ενδιαφέροντος.

Ο πύργος Μπουισόν ντε Μαι χτίστηκε από τον βασιλικό αρχιτέκτονα Jacques Denis Antoine από το 1781 έως το 1783.

* **Μνημεία και ιστορικοί τόποι στο νομό Ερ**
* Λουβιέ, ο καθεδρικός ναόςΛουβιέ, ο καθεδρικός ναός
* Ο καθεδρικός ναός του ΕβρέΟ καθεδρικός ναός του Εβρέ
* Το κάστρο ΓκαγιόνΤο κάστρο Γκαγιόν
* Ο πύργος του ΜπωμενίλΟ πύργος του Μπωμενίλ
* Το κάστρο του ΖιζόρΤο κάστρο του Ζιζόρ
* Το σπίτι του Μονέ στο ΖιβερνίΤο σπίτι του Μονέ στο Ζιβερνί
* Μεσαιωνικά σπίτια στο ΒερνόνΜεσαιωνικά σπίτια στο Βερνόν
* Στο ιστορικό κέντρο του ΜπερναίΣτο ιστορικό κέντρο του Μπερναί
* Το κάστρο ντ'Αρκούρ, 12ος αιώναςΤο κάστρο ντ'Αρκούρ, 12ος αιώνας
* Το αββαείο του Μπεκ, κοντά στην κοινότητα Λεζ ΑντλίΤο αββαείο του Μπεκ, κοντά στην κοινότητα Λεζ Αντλί

Παραπομπές
----------

1. ↑  (Γαλλικά) Bonnemere, Jean-Claude (15 Ιανουαρίου 2020). «Lot. Départ de Jérôme Filippini, nommé préfet de l'Eure». *actu.fr*. Ανακτήθηκε στις 24 Ιανουαρίου 2020.
2. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
3. ↑ . «habitants.fr/eure-27».
4. ↑ . «distance.to/Paris».
5. ↑ . «gallica.bnf.fr».
6. ↑  Jacques-Olivier Boudon, *Les Bonaparte. Regard sur la France impériale*, La Documentation française, dossier no 8073 de janvier-février 2010, 64 p.-p. 11 (carte de Gilles Pécout).
7. ↑  Εγκυκλοπαίδεια Μπριτάννικα, τομ.24, σελ. 179

Εξωτερικοί σύνδεσμοι
--------------------

* Η επίσημη σελίδα του νομού (γαλλικά)
* Ερ-Τουρισμός (αγγλικά-γαλλικά)

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128974426
* LCCN: n50060357
* GND: 4085635-5
* SUDOC: 030340977
* BNF: cb11931300j (data)

 |

 |